குரோமியம்(II) புளோரைடு

குரோமியம்(II) புளோரைடு (Chromium(II) fluoride) என்பது  CrF2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். நீலம் கலந்த பச்சை நிறத்தில் காணப்படும் இச்சேர்மம் பன்னிறங்காட்டும் ஒரு சேர்மமாகும். அரிதாக தண்ணீரில் கரையும் குரோமியம்(II) புளோரைடு கிட்டத்தட்ட ஆல்ககாலில் கரைவதில்லை. கொதிக்கும் ஐதரோ குளோரிக் அமிலத்தில் கரைகின்ற இச்சேர்மம் சூடான வாலை வடித்த கந்தக அமிலம் மற்றும் நைட்ரிக் அமிலம் ஆகியனவற்றில் கரைவதில்லை. மற்ற குரோமசு சேர்மங்களைப் போலவே குரோமியம்(II) புளோரைடும் காற்றில் ஆக்சிசனேற்றம் அடைந்து குரோமியம்(III)ஆக்சைடாக மாறுகிறது.

 தயாரிப்பு 
நீரற்ற  ஐதரசன் புளோரைடை நீரற்ற குரோமியம்(II) குளோரைடு வழியாக செலுத்துவதன் மூலமாகத் தயாரிக்கலாம். இவ்வினை அறை வெப்பநிலையில் நிகழ்ந்தாலும் வினையை முடிவுக்குக் கொண்டுவர குறிப்பாக 100 முதல் 200 பாகை செல்சியசு வெப்பநிலைக்கு சூடுபடுத்தப்படுகிறது.:

CrCl2  +  2 HF   →   CrF2  +  2 HCl

 அமைப்பு 
பல இருபுளோரைடுகளை போல CrF2 இல் உள்ள Cr(II) எண்முக மூலக்கூற்று வடிவமைப்பு கொண்ட உரூத்தைல் அமைப்பை ஏற்கிறது. F− அயனி முக்கோண வடிவமைப்பையும் ஏற்கிறது. ஆறு Cr-F பிணைப்புகளில் இரண்டு பிணைப்புகள் நீண்ட 2.43 Å பிணைப்பு நீளமும் மற்ற நான்கு பிணைப்புகளும் 2.00 Å நீளம் கொண்ட குறுகிய நீள பிணைப்பாகவும் உள்ளனJack, K. H.; Maitland, R. "Crystal structures and interatomic bonding of chromous and chromic fluorides" Proceedings of the Chemical Society, London (1957), 232. 

மேலும் காண்க
 குரோமைல் புளோரைடு
 குரோமியம்(II) குளோரைடு

மேற்கோள்கள் 

வெளி இணைப்புகள் 
 Crystal Structure

பகுப்பு:குரோமியம்(II) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரின் சேர்மங்கள்

.